Referat af møde i menighedsrådet ved Jesu Hjerte Kirke 22.02. 2022 kl. 18.

Tilstede: Sp. Tomislav Cvetko, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm.), Carsten Günther, Ursula Ljungqvist, Maria G. Rasmussen (nfm.), Loredana Ruggiero

Fraværende: p. Ariel Baraquiel Bejo,p. Tomaz Majcen, diak.Ole Lundsteen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Lukket punkt
6. Bemyndigelse af sognepræst og formand som tegningsberettigede til kirkens konti samt af kassereren til at tage sig af reinvestering af Jesu Hjerte Kirkes likvide midler
7. Gennemgang af sognets regnskab for 2021
8. Sygedagen 2022
9. Status på forberedelserne for valg til menighedsrådet i 2022, herunder valgkontorets åbningstid, ekstra tilforordnede samt beværtning af disse og valgstyrelsen.
10. Fastlæggelse af dato for sidste menighedsrådsmøde med udarbejdelse af overdragelsesdokument.
11. Hvis der er tid tilovers; Præsentation af grundskitserne for et nyt tiltrængt belysningsanlæg til kirken.
12. Evt.

**Ad 1)** Sognepræsten indledte mødet med en meditation over Matt. 16,13-19 i anledning af dagens fest Peters stol

**Ad 2)** Dagsordenen blev godkendt med tilføjelse af pkt. 6 og 7

**Ad 3)** Formanden berettede, at p. August Ziggelaar SJ var afgået ved døden 13.2.2022 og blevet begravet 21.02.2022. Sr. Anna er pt. eneste søster i præstehuset i Stenosgade. Der vil være præsentationsmøde for kandidater til menighedsrådet søndag 13.3. efter 11-messen. Focolare flytter deres ting ind i kælderen 11.-13.3. Søborg Motetkor opfører Mozarts rekviem i kirken 29.10. Der stiles efter indvielseskoncerter for de nye orgler i maj måned. Påskelys mm. er bestilt. Da Corona-restriktioner er afskaffede er vievandskarene fyldt igen. Sp. afgør hen ad vejen, hvornår det er opportunt at lette tilbageværende restriktioner. Foreløbig bibeholder man 9:30-messen. Rengøringshjælpen har sagt op; sognepræst og Quentin Wendt finder en ny. I denne sammenhæng blev man enige om at gennemgå beholdning af rengøringsmidler og -redskaber og at anskaffe, hvad der måtte være nødvendigt. Det i sidste referat pkt. 5 omtalte gravsted fornyes ikke efter konsultation med p. Sanders. Orgelregnskabet er så godt som afsluttet og sidste betaling fra Wroblewskis Fond forventes derfor at indgå i nærmeste fremtid. Søndagene 27.2., 27.3. og 24.4. vil der efter 11-messen være møder om den synodale vej. Det Danske Missale udkommer meget snart; menigheden køber 1 eksemplar. Kvindernes Bededag bliver afholdt i menighedssalen 23.3.2023.

**Ad 4)** Sognepræsten berettede, at normalt liv er ved at vende tilbage efter Corona-restriktionernes ophør. 23.2. er der møde med firmandernes forældre, 5.3. retræte for firmanderne. Sognepræsten vil være på retræte i Jerusalem 19.-26.3.

**Ad 5)** Lukket

**Ad 6)** Da banken ønsker egentlig vedtagelse i referat blev følgende godkendt:

*Sognepræst og formand som tegningsberettigede til kirkens konti samt kassereren blev bemyndigede til at tage sig af reinvestering af Jesu Hjerte Kirkes likvide midler*

**Ad 7)** Formanden gennemgik årsregnskab 2021. Resultatet var tilfredsstillende og udviste et mindre overskud.

**Ad 8)** Formanden gennemgik papiret fra bispekontoret. Han mente, kommunikationen ikke var god. Bl.a. var det uklart, hvem der var arrangør og havde ansvar for sagen. Der blev efterlyst flere frivillige hjælpere.

**Ad 9)** Der blev spurgt om, hvorvidt der også vil være kroatiske messe på valgsøndagen, da det ville have betydning for, hvor mange gange valgkontoret skulle holde åbent. Man drøftede antal valgtilforordnede. Mad til valgstyrelse mfl. blev bevilget.

**Ad 10)** Sidste møde for nuv. menighedsråd finder sted tirsdag 29.3. kl. 18.

**Ad 11)** Sagen blev henvist til næste menighedsrådsmøde

**Ad 12)** I forlængelse af forespørgsel fra sognepræsten, om en kommende konvertit, der endnu ikke er optaget i Kirken, kunne stille op til valget til MR, blev der gjort opmærksom på vedtægternes krav om, at kandidater er med i listen over menighedsmedlemmer og betaler kirkeskat, og at en sådan kandidatur således ikke er mulig. Ina Hartmann er på kontoret efter 11-messen søndag 6.3. med henblik på optagelse på valglisten.

Formanden hævede mødet kl. 20:05